
На основу члана 116, став 2. и 5., а у вези са ставом 9.тачка 2), члана 117.став 1. 3акона о основама система образовања и васпитања (,,Сл.гласник РС“,  бр.88/2017, 27/2018-др.закони, 10/2019, 6/2020 и 129/2021) и члана 40. став 1.тачка 68) Статута општине Кладово („Сл. лист Општине Кладово",бр.7/2019), Скупштина општине Кладово на седници одржаној дана 03.10.2022.године, донела је 


РЕШЕЊЕ О РАЗРЕШЕЊУ И ИМЕНОВАЊУ ЧЛАНОВА
ШКОЛСКОГ ОДБОРА ОШ „СТЕФАНИЈА МИХАЈЛОВИЋ“ У БРЗОЈ ПАЛАНЦИ

I
Разрешавају се чанови школског одбора Основне школе „Стефанија Михајловић“ Брза Паланка именовани Решењем бр: 022-3/2022-I од 28.04.2022. године

Из реда представника локалне самоуправе: 
1. Атанасијевић Ема и
2. Николић Сања.

II
	У школски одбор Основне школе „Стефанија Михајловић“ Брза Паланка, именују се:
	
	Из реда представника локалне самоуправе:
1. Ђорђевић Зорка и 
2. Живковић Јелена
III
Мандат члановима Школског одбора престаје истеком периода на који су именовани, оставком, или разрешењем. 

III
Решење ступа на снагу даном доношења.

IV
Решење доставити: именованима, Основној школи " Стефанија Михајловић“ Брза Паланка и архиви. 


О б р а з л о ж е њ е
	
	Правни основ за доношење решења су: члан 116, став 2., 5. и 9.тачка 2), члан 117.став 1. 3акона о основама система образовања и васпитања (,,Сл.гласник РС“,  бр.88/2017, 27/2018-др.закони, 10/2019, 6/2020 и 129/2021) и члана 40. став 1.тачка 68) Статута општине Кладово („Сл. лист Општине Кладово",бр.7/2019).
	
[bookmark: _GoBack]	Чланом 116.став 2. Закона о основама система образовања и васпитања прописано је: „Орган управљања чине по три представника из реда запослених у установи, родитеља, односно других законских заступника и три представника на предлог јединице локалне самоуправе.” Ставом 5. истог члана овог Закона прописано је: „Чланове органа управљања установе именује и разрешава скупштина јединице локалне самоуправе, а председника бирају чланови већином гласова од укупног броја чланова органа управљања “, док је ставом 9. тачка 2) овог Закона прописано: „За члана органа управљања не може да буде предложено ни именовано лице: 2) које би могло да заступа интересе више структура (родитеља, односно других законских заступника, запослених у установи, представника јединице локалне самоуправе), осим чланова синдиката;“
	Члан 117.став 1. Закона о основама система васпитања и образовања прописује: „Мандат органа управљања траје четири године.“
	Члан 40.став 1.тачка 68) Статута општине Кладово прописује: „Скупштина општине Кладово обавља и друге послове утврђене законом и овим статутом.“
Пошто су се стекли услови из члана 116.став 9. тачка 2) Закона о основама образовања и васпитања, чланови из реда представника локалне самоуправе разрешавају се из разлога што су родитељи деце која су уписана у Основну школу „Стефанија Михајловић“ у Брзој Паланци. На њихово место именују се чланови из тачке II овог решења.


Број: 022-10/2022-I 
Кладово, 03.10.2022.година



СКУПШТИНА ОПШТИНЕ КЛАДОВО

